ห่างเหิน
โดย...แบงก์กลิ้ง
30 ก.ย. 2558

โดย...แบงก์กลิ้ง
ใครมาทำงานเพื่อชาติช่วงนี้ต้องทำใจ เพราะงานเข็นเศรษฐกิจไทยขึ้นจากหลุมไม่ใช่งานง่ายๆ ไม่ใช่งานหมูๆ ต้องใช้ความตั้งใจและทุ่มเทอย่างมากหลังรับตำแหน่ง รมว.คลังแล้ว เฮียจิ๋ว “อภิศักดิ์ ตันติวรวงศ์” ก็มาเช้ากลับดึกแทบทุกวัน ทำให้คุณพ่อจิ๋ว แฟมิลี่แมน เริ่มไม่ค่อยได้พบหน้าลูกสาวสองคนเท่าไหร่
ก่อนหน้ามารับงานหนัก คุณพ่อจิ๋วก็ได้พบหน้าหารือกับลูกสาวทั้ง 2 อยู่ไม่ได้ขาด แต่เดือนกว่าๆ มานี้ยอดคุณพ่อเลิกงานกลับบ้านก็ไม่เจอใครแล้ว บางทีลูกๆ ก็เข้านอนไปแล้ว มีแค่ภรรยาคู่ทุกข์คู่ยากที่ได้เจอกันทุกวัน
แต่เรื่องห่างเหินลูกๆ แค่นี้ไม่ทำให้ยอดคุณพ่อต้องทุกข์ใจ เพราะตั้งใจแล้วว่าจะมาคืนความสุขให้ประชาชน ตามสโลแกนของท่านนายกฯ บิ๊กตู่
ไม่รู้ว่าเฮียจิ๋ว แอบฮัมเพลง “คืนความสุขให้ประเทศไทย” ตอนทำงานบ้างหรือเปล่า คริ คริ